ქაიაქიოი (ქემალფაშის რაიონი)

ქაიაქიოი () — სოფელი ქემალფაშის რაიონში, ართვინის პროვინცია, თურქეთი. მდებარეობს ართვინიდან 90 კილომეტრში. 2020 წლის მონაცემებით სოფელში 471 ადამიანი ცხოვრობს.

ისტორია
ქაიაქიოის ძველი სახელწოდებაა შანა. ლაზური ტოპონიმი შანა (შანა), ართვინის ტოპონიმების შესახებ ერთ-ერთ კვლევაში განმარტებულია როგორც „საქორწინო საჩუქარი“, „მზითევი“.Taner Artvinli, Artvin Yer Adları Sözlüğü, İstanbul, 2013, s. 244, ISBN 9786055708856. ჭანეთის (ლაზეთის) ტოპონიმებზე თავის ნაშრომში ქართველი ისტორიკოსი იური სიხარულიძე სოფლის სახელს ასახელებს როგორც შანა და აღნიშნავს, რომ ევლია ჩელების მოგზაურობის წიგნში ეს დასახლება „შანე“-დ არის ჩაწერილი, ასევე წერს, რომ შანა ცნობილია როგორც „ფშანა“ (ფშანა) და „მშანა“ (მშანა). მართლაც, ლაზური ლექსიკონის მიხედვით „ფშანა“ (ფშანა) აღნიშნული არის როგორც ტოპონიმი.

შანა 1928 წლის ოსმალურ სოფლების სიაში ასევე მოხსენიებულია როგორც „შანა“ (شانا). ამ დროს სოფელი შედიოდა რიზეს პროვინციის ხოფის რაიონის ქემალფაშის თემში.Son Teşkilat-i Mülkiyede Köylerimizin Adları (Osmanlıca), İstanbul, 1928, s. 622. 1935 წლის საყოველთაო აღწერის დროს, მოგვიანებით შექმნილ ჩორუჰის პროვინციაში იმავე ადმინისტრაციულ პოზიციას ინარჩუნებდა და ამ დროს სოფლის მოსახლეობა შეადგენდა 249 ადამიანს. ვინაიდან შანა არ არის თურქული, სოფლის სახელი 1959 წელს შეიცვალა და ეწოდა კაია.Köylerimiz, (Yayımlayan) İçişleri Bakanlığı, 1968, Ankara, s. 338.  1965 წლის საყოველთაო აღწერის დროს კაიას სოფელში ცხოვრობდა 638 ადამიანი, რომელთაგან მხოლოდ 178 ადამიანმა იცოდა წერა-კითხვა.1965 Genel Nüfus Sayımı, Ankara, 1968, s. 88.

ქემალფაშა 2017 წელს კანონის ძალით გამოეყო ხოფის რაიონს და გახდა ცალკე რაიონი, ხოლო ქაიაქოი გახდა ამ რაიონის სოფელი.Taner Artvinli, Artvin Yer Adları Sözlüğü, İstanbul, 2013, s. 276, ISBN 9786055708856. დღესდღეობით სოფელი შედგება ოთხი უბნისგან და იქ ცხოვრობენ ჰემშილები.Taner Artvinli, Artvin Yer Adları Sözlüğü, İstanbul, 2013, s. 244, ISBN 9786055708856.

სქოლიო

კატეგორია:ქემალფაშის რაიონის სოფლები